In die snippermandjie
Eerste Nasionale Bank het sy anti-misdaadveldtog gekanselleer ongeveer 3.30 op Vrydagmiddag ná 'n besoek van 'n regeringsafvaardiging wat Charles Nqakula, die minister van veiligheid en sekuriteit, sou ingesluit het.
Die hele veldtog is toe afgelas en 2,8 miljoen posgeldbetaalde briewe wat in Sondagkoerante versprei sou word, moes vernietig word. TV-advertensies wat geskuduleer was, is insgelyks gekanselleer. Die HUB van Eerste Nasionaal, mnr. Paul Harris, wou nie kommentaar lewer oor wie hulle almal kom sien het nie en het dit as 'n "breë groepering van mense met 'n belang by die saak" beskryf.
Paul Harris, HUB van ENB
'n Woordvoerder van die ANC-bewind, Themba Maseko het die veldtog as 'n vorm van "aanhitsing" teen Mbeki beskryf. "Om hulle te posisioneer as 'n opposisieparty is ontoepaslik… Om mense aan te hits om op 'n sekere manier teenoor die staatshoof op te tree, kan nie toegelaat word nie."
Ander sakeleiers, veral mnr. Michael Spicer, voorsitter van Standardbank, was ook gekant teen die veldtog omdat hulle gevrees het dit sou verhoudinge tussen die regime en die sakegemeenskap beduiwel. Die eiebelang van sakemanne het dus uiteindelik harder gepraat as kommer oor misdaad of die publiek se veiligheid.
зарядное устройство дляЛобановский Харьков
Skrywer Dan RoodtGepubliseer op 4 Februarie 2007 Kategorieë Suider-AfrikaSleutelwoord ENB skrik vir Charles Nqakula, Nuus, Streeksnuus